Der er fordele ved begge dele. Når vi tager billeder indenfor med kunstigt lys, er der rig mulighed for at lege med lys og skygge. Alternativt bruger vi naturligt lys. Fordelen ved at være indenfor er, at vejret ikke spiller en afgørende rolle. Derudover kan vi med papir- eller stofbaggrunde fjerne forstyrrende elementer, så du kan opnå et rent  look.  Hvis vi skyder billeder udenfor, er der rig mulighed for at gøre billedet interessant ved hjælp af omgivelserne. Der kan skabes kreative fotos, hvor vejr og lokationen spiller en stor rolle. Dette giver større spontanitet og leg med billederne.